‘แอกซ่า’ชูบำนาญ
กรุงไทยแอกซ่า ประกันชีวิต เปิดตัวแบบบำนาญใหม่ iWish พร้อมเท 100 ล้าน อัดโฆษณาส่งท้าย
28 ต.ค. 2557

กรุงไทยแอกซ่า ประกันชีวิต เปิดตัวแบบบำนาญใหม่ iWish พร้อมเท 100 ล้าน อัดโฆษณาส่งท้าย
นางสายฝน สัจจศิลา ประธานเจ้าหน้าที่บริหารฝ่ายการตลาด บริษัท กรุงไทยแอกซ่า ประกันชีวิต เปิดเผยว่า บริษัทได้ออกแบบประกันบำนาญตัวใหม่ iWish(ไอวิช) เพื่อเจาะกลุ่มลูกค้าที่ต้องการออมเงินไว้ใช้สำหรับชีวิตในวัยเกษียณโดยเฉพาะ
ทั้งนี้ ได้ทุ่มงบประมาณ 100 ล้านบาท เปิดตัวโฆษณาชุดใหม่ “Life does not retire – เพราะชีวิตไม่มีคำว่าเกษียณ” เพื่อช่วยส่งเสริมการขายอีกทางหนึ่งด้วย โดยขายผ่านช่องทางตัวแทนและผ่านสาขาธนาคารกรุงไทยเป็นหลัก
“แบบประกันบำนาญนี้ เหมาะกับกลุ่มลูกค้าที่มีอายุ 30-50 ปี มีรายได้ประมาณ 7 หมื่นบาท/เดือน หรือเป็นกลุ่มลูกค้าที่ต้องการออมและวางแผนเพื่อการเกษียณอายุในอนาคต กลุ่มลูกค้าที่ต้องการใช้สิทธิลดหย่อนภาษี 100,000 บาทแรกในส่วน ของเบี้ยประกันชีวิตครบแล้ว และต้องการสิทธิลดหย่อนภาษีเพิ่มเติม 200,000 บาทในส่วนของเบี้ยประกันบานาญ รวมถึงกลุ่มลูกค้ากองทุนรวม ที่มีการซื้อแอลทีเอฟและอาร์เอ็มเอฟ โดยเน้นการกระจายความเสี่ยงมายังประกันชีวิต ในขณะที่ได้รับผลตอบแทนจากภาษีเพิ่มขึ้น” นางสายฝน กล่าว
ด้วยแนวโน้มการเพิ่มขึ้นของจำนวนผู้สูงอายุในประเทศไทยและวิวัฒนาการทางการแพทย์ที่มีการพัฒนาก้าวไกลมากยิ่งขึ้น ทำให้คนไทยเริ่มตระหนักความสำคัญของการออมเงินเพื่อใช้ในยามเกษียณ อีกทั้งภาครัฐมีการส่งเสริมและให้สิทธิพิเศษทางภาษีเพิ่มมากขึ้น ส่งผลให้ผลิตภัณฑ์ประกันบำนาญเริ่มได้รับความนิยม ดังนั้นทางบริษัทฯจึงได้ออกผลิตภัณฑ์ดังกล่าว โดยมีจุดเด่นของผลิตภัณฑ์ดังนี้
สำหรับแบบประกันดังกล่าว ลูกค้าสามารถเลือกรับเงินบำนาญแบบรายเดือน หรือรายปีตามความต้องการ เลือกอายุการเกษียณได้ที่ 55, 60 และ 65 ปี สะดวกสำหรับลูกค้า โดยเงินบำนาญจะถูกโอนอัตโนมัติเข้าบัญชีธนาคารกรุงไทย ตามที่ลูกค้าแจ้งไว้ โดยอายุรับประกันสูงสุดถึง 60 ปี และได้สิทธิลดหย่อนภาษีได้สูงสุดถึง 3 แสนบาท ที่สำคัญเงินบำนาญปรับเพิ่มขึ้นเป็นขั้นบันได เพื่อให้สอดคล้องต่อค่าใช้จ่ายและอัตราเงินเฟ้อที่จะปรับเพิ่มสูงขึ้น ให้ผลประโยชน์เงินบำนาญรับรองการจ่ายสูงสุด ถึง 15 ปี หรือ 180 เดือน (ทั้งนี้ขึ้นอยู่กับแผนประกันภัยที่ลูกค้าเลือก) ให้ความคุ้มครองการเสียชีวิตสูง ในช่วงก่อนการจ่ายเงินบำนาญ โดยเลือกจ่ายระหว่าง จำนวนเงินเอาประกันภัย 
เพื่อเป็นการสร้างการรับรู้ถึงแบรนด์และผลิตภัณฑ์ประกันบำนาญ iWish ให้เป็นที่รู้จักครอบคลุมลูกค้าทุกระดับ กรุงไทยแอกซ่า ประกันชีวิต ได้มีการลงทุนการโฆษณาประชาสัมพันธ์ผ่านแคมเปญโฆษณาชุด Life does not retire (เพราะชีวิตไม่มีคำว่าเกษียณ) ด้วยภาพยนตร์โฆษณาความยาว 1 นาที เริ่มออกอากาศตั้งแต่วันที่ 1 พฤจิกายนที่จะถึงนี้ และสื่อต่างๆอาทิ สิ่งพิมพ์ วิทยุ สื่อกลางแจ้ง รถไฟฟ้า BTS สื่อดิจิตอลและออนไลน์ ด้วยงบประมาณโฆษณากว่า 100 ล้านบาท
สำหรับผู้ที่สนใจวางแผนชีวิตเพื่อวัยเกษียณตั้งแต่วันนี้ สามารถติดต่อตัวแทนของกรุงไทยแอกซ่า หรือที่ธนาคารกรุงไทยทุกสาขาทั่วประเทศ หรือโทร.02-689-4800 หรือ www.krungthaiaxa.co.th